ג'רארד באטלר

ג'רארד ג'יימס באטלר (באנגלית: Gerard James Butler; נולד ב-13 בנובמבר 1969) הוא שחקן קולנוע, תיאטרון ומפיק סקוטי. התפרסם לראשונה בתפקידו הראשי בסרט "פנטום האופרה", המבוסס על המחזמר המפורסם שהביא לו הצלחה רבה, אבל תפקידו הבולט מכולם היה בסרט שובר הקופות "300", המבוסס על הרומן הגרפי המפורסם של פרנק מילר. בנוסף, מוכר באטלר בתפקידו בסרטים מצליחים, ביניהם "נ.ב. אני אוהב אותך", "האמת המכוערת", "אזרח שומר חוק", "המטרה: הבית הלבן", "המטרה: לונדון", ו"גיימר". באטלר נולד ב-13 בנובמבר 1969, בעיר פייזלי, הסמוכה לגלאזגו, בסקוטלנד, הממלכה המאוחדת, למרגרט ואדוארד בטלר. משפחתו קתולית ממוצא אירי. הוא הצעיר מבין שלושה אחים, אח ואחות. בגיל צעיר עבר יחד עם משפחתו להתגורר בקנדה, אך הוריו התגרשו כאשר היה בן שנתיים והוא חזר יחד עם אמו, אחיו ואחותו לפייזלי. אמו נישאה מחדש מאוחר יותר והוא לא היה בקשר עם אביו עד גיל 16. אביו נפטר כאשר באטלר היה בשנות העשרים לחייו. באטלר למד משפטים באוניברסיטת גלאזגו והיה נשיא אגודת בית הספר למשפטים של האוניברסיטה. הוא סיים את לימודיו לתואר ראשון אך לא סיים את ההתמחות שלו כי הוא פוטר בדיוק שבוע לפני שהוכשר להיות עורך דין. לפני השנה האחרונה שלו בבית הספר למשפטים באוניברסיטת גלאזגו, באטלר לקח הפסקה של שנה וחי בקליפורניה. הוא עבד בעבודות שונות, טייל ברחבי ארצות הברית, ולדבריו, שתה הרבה אלכוהול. בשלב מסוים נעצר על התנהגות פרועה בעקבות השתייה המופרזת. היה בשעתו סולן להקת רוק סקוטית בשם Speed. הלהקה פעלה בזמן שהתמחה בעריכת דין. קריירת המשחק של באטלר החלה בזכות השחקן והבמאי סטיבן ברקוף, שניגש אליו בבית קפה לונדוני והציע לו תפקיד במחזות "קוריולנוס" ו"טריינספוטינג". תפקידו הקולנועי הראשון היה בסרט "הוד מעלתה, הגברת בראון". פריצת הדרך שלו בקולנוע הייתה בתפקיד הראשי בסרט טלוויזיה "אטילה". משחקו בסרטו של ג'ואל שומכר, המבוסס על המחזמר המצליח של אנדרו לויד ובר, "פנטום האופרה", נחשב לתפקידו הראשון הגדול ביותר. למרות היעדר רקע אופראי, הוא שר בעצמו בסרט, ולדברי אנדרו לויד ובר, יש לבאטלר את קול ה"רוקנרולי" שהוא רצה תמיד שיהיה לפנטום. בשנת 2007 יצא הסרט "300" בכיכובו של באטלר. הסרט נחשב לאחד הסרטים המצליחים ביותר בסוגת האקשן מבחינה הכנסות (למעלה מ-456 מיליון דולר), וזיכה על כך את באטלר בפרס "שחקן האקשן של השנה" בטקס פרסי הטאורוס לפעלולנים, מכיוון שהוא ביצע את כל הפעלולים בעצמו. באותה שנה שיחק בדרמת הפשע "התנפצות". בשנת 2008 שיחק בסרט "האי של נים" (אנ') בתפקיד אלכס רובר, הרפתקן וחוקר ידוע. בשנת 2009 שיחק בסרט הפעולה האמריקאי "אזרח שומר חוק" ודורג בשלושה כוכבים מתוך ארבעה על ידי רוג'ר איברט. בשנת 2010 דיבב בסרט "הדרקון הראשון שלי" את אביו של היקאפ, סטויק העצום. הבמאי כריס סנדרס תיאר את סטויק כאדם המייצג ויקינג אמיתי. באטלר אמר על תפקיד זה "שמחצית מקריירת המשחק שלי הובילה אותי אליו. לדמות יש רבדים עמוקים יותר. הוא לא רק גדול וקשוח, אלא גם דמות שאפשר להתחבר אליה, במיוחד לאחר שאיבד את אשתו והוא מחויב לגדל את בנו לבד." ב-2014 וב-2019 חזר באטלר לדבב את הדמות שלו בסרטי ההמשך "הדרקון הראשון שלי 2" ו"הדרקון הראשון שלי: העולם הנסתר". ב-2013 כיכב בסרט "המטרה: הבית הלבן". ב-2016 וב-2019, שיחק בסרטי ההמשך "המטרה: לונדון" ו"המטרה: שומר הראש". בשנת 2017 שיחק בסרט הדרמה "גיבור אמריקאי" ובאותו שנה בסרט "הסערה". בשנת 2018 שיחק בסרט "לצוד את האויב". באטלר הגיע לישראל לכבוד הקרנת הבכורה של הסרט בסינמה סיטי בצומת גלילות. במהלך הביקור השתתף בריאיון שבו הרעיף שבחים על ישראל ואף ייחל לכך שביתו בלוס אנג'לס יישרף על מנת שיוכל לעבור לארץ. ביתו אכן נשרף חודש בלבד לאחר הביקור, בגל השריפות בקליפורניה. בשנת 2022, כיכב בסרט "נראתה לאחרונה בחיים". בשנת 2023 שיחק בסרט "קנדהאר", ובאותה השנה שיחק גם בסרט "נחיתת חירום". במהלך התקופה שבה עבד כעורך דין, היה מדוכדך ושתה לשוכרה. כשהתחיל לשחק, נגמל מהשתייה. האמרגנית שלו הודיעה בפברואר 2012 שבאטלר עבר גמילה ולא חזר לשתות עוד אלכוהול. הוא ניסה להפסיק לעשן על ידי היפנוזה, מדבקות ושיטות נוספות. הוא הצליח למשך שישה חודשים בעת צילומי הסרט "300", אך חזר לעשן לקראת סוף הצילומים. באטלר מתגורר לסירוגין בלוס אנג'לס ובגלאזגו. הוא אוהד של קבוצת הכדורגל הסקוטית סלטיק. הוא יצא בעבר עם קמרון דיאז ועם ג'ניפר אניסטון. בין השנים 2014–2016 יצא עם מורגן בראון. הם חזרו בשנת 2020. ב-2018 השתתף בטקס התרמה חגיגי לארגון ידידי צה"ל בארצות הברית (FIDF), בו גייסו 60 מיליון דולר עבור צבא ההגנה לישראל. TBA: ‏All-Star Weekend'‏ – בתפקיד: רוסי. "TBA: ‏ Greenland: Migration – בתפקיד: ג'ון גארית'י. TBA:‏ In the Hand of Dante ‏ 2025: הדרקון הראשון שלי (2025) – בתפקיד: סטויק העצום. 2024: Den of Thieves 2: Pantera‏ – בתפקיד: ניק פלאניגן. 2023: נחיתת חירום – בתפקיד: ברודי טוראנס. 2023: קנדהאר – בתפקיד טום האריס. 2022: נראתה לאחרונה בחיים – בתפקיד: וויל ספאן. 2021: מטרה מאחורי הסורגים – בתפקיד: בוב וידיק. 2020: גרינלנד – בתפקיד: ג'ון גארת'י. 2019: המטרה: שומר הראש – בתפקיד: הסוכן החשאי מייק באנינג. 2018: נעלמים – בתפקיד: ג'יימס דוקאט. 2018: לצוד את האויב – בתפקיד: קפטן ג'ו גלאס. 2018: מאורת הגנבים – בתפקיד: ניק פלאניגן. 2017: הסערה – בתפקיד: ג'ייק לואסון. 2017: גיבור אמריקאי (A Family Man) – בתפקיד: דיין ג'אנסן. 2016: מלחמת האלים – בתפקיד: סאט. 2016: המטרה: לונדון – בתפקיד: הסוכן החשאי מייק באנינג. 2014: הדרקון הראשון שלי 2 – בתפקיד: דיבוב קולו של סטואיק העצום, אביו של היקאפ. 2013: המטרה: הבית הלבן – בתפקיד: הסוכן החשאי מייק באנינג. 2013: סרט 43 – בתפקיד: לפרקון 1/2 (בפרק: יום הולדת שמח). 2012: לשחק עם הלב – בתפקיד: ג'ורג' דראייר. 2012: הגלישה הגדולה במאווריקס – בתפקיד: פרוסטי האנסון. 2011: נשק של תקווה – בתפקיד: סאם צ'יילדרס. 2011: קוריולאנוס – בתפקיד: טולוס אופידיוס. 2010: אקסית במצור – בתפקיד: מיילו בוייד. 2010: הדרקון הראשון שלי – בתפקיד: דיבוב קולו של סטואיק העצום, אביו של היקאפ. 2009: אזרח שומר חוק – בתפקיד: קלייד שלטון. 2009: גיימר – בתפקיד: קייבל. 2009: האמת המכוערת – בתפקיד: מארק צ'אדוויי הכתב השוביניסט. 2008: רוקנרולה – בתפקיד: אחת, שתיים. 2008: האי של נים – בתפקיד: ג'ייק רוזו, אלכס רובר. 2007: התנפצות – בתפקיד: ניל ראנדאל. 2007: נ.ב. אני אוהב אותך – בתפקיד: ג'רי קנדי. 2007: פרפר על ההגה – בתפקיד: ניל ראנדאל. 2007: 300 – בתפקיד: ליאונידאס מלך ספרטה. 2006: חברת הצללים – בתפקיד: פיטר. 2005: ביאוולף וגרנדל (אנ') – בתפקיד: ביאוולף. 2005: המשחק המכריע – בתפקיד: פרנק בורג'י. 2004: פנטום האופרה – בתפקיד: פנטום האופרה. 2004: פרנקי היקר – בתפקיד: הזר. 2003: טיים ליין – בתפקיד: אנדרה מארק. 2003: טומב ריידר 2: סוד החיים – בתפקיד: טארי שארידן. 2002: שלטון האש – בתפקיד: ג'ארי ג'וניור. 2000: דרקולה 2000 –בתפקיד: דרקולה. 1999: עוד נשיקה אחת – בתפקיד: סאם. 1997: מחר לנצח – בתפקיד: המלח הראשי בספינת הוד מלכותה דבונשייר. 1997: הוד מעלתה, הגברת בראון – בתפקיד: ארצ'י בראון. ההם שעוקבים (2019) מדיה וקבצים בנושא ג'רארד באטלר בוויקישיתוף אתר האינטרנט הרשמי של ג'רארד באטלר ג'רארד באטלר, ברשת החברתית אינסטגרם ג'רארד באטלר, במסד הנתונים הקולנועיים IMDb (באנגלית) ג'רארד באטלר, באתר "אידיבי", מאגר הידע העברי לקולנוע ישראלי ועולמי ג'רארד באטלר, באתר AllMovie (באנגלית) ג'רארד באטלר, באתר Rotten Tomatoes (באנגלית) ג'רארד באטלר, באתר Box Office Mojo (באנגלית) ג'רארד באטלר, באתר Metacritic (באנגלית) ג'רארד באטלר, במסד הנתונים הקולנועיים KinoPoisk (ברוסית) ג'רארד באטלר, באתר MusicBrainz (באנגלית) ג'רארד באטלר, באתר Discogs (באנגלית) ג'רארד באטלר, באתר Genius ג'רארד באטלר, באתר אנציקלופדיה בריטניקה (באנגלית) אביהו קדוש, אני כלבלב קטנטן, באתר ynet, 14 באוקטובר 2009 מיכל הניג, הזרקור: ג'רארד באטלר, באתר nrg‏, 15 באוקטובר 2009 דודי כספי, לוס אנג'לס‏, ג'רארד באטלר: "הייתי משוכנע שאני עומד למות", באתר וואלה, 29 באוקטובר 2012 אבנר שביט‏, "הלוואי שישרפו לי את הבית באל.איי ואיאלץ להישאר בישראל לעד": ג'רארד באטלר נהנה מכל רגע בארץ, באתר וואלה, 8 באוקטובר 2018 "Gerard Butler". Hello magazine. נבדק ב-11 במאי 2010. As a youngster the star grew up in a strict Catholic household where a good education was considered paramount to success, however, he failed horribly. {{cite news}}: (עזרה) Cinema City – סינמה סיטי, באתר www.facebook.com, 9.10.18, פייסבוק BBC NEWS Actor Gerard Butler's home destroyed by California wildfire Margeaux Sippell, Margeaux Sippell, Friends of the Israel Defense Forces Gala Raises Record $60 Million for Soldiers, Variety, ‏2018-11-02 (באנגלית) אורי קליין, מכתבים לאבא, באתר הארץ, 25 במרץ 2005